|  |
| --- |
| Številka: 53001-2/2023-1537-48 |
| Ljubljana, 20. 9. 2023 |
| EVA/ |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Novo gradivo št. 1 - Informacija o poslovanju družbe Študentski dom Korotan in o predvidenih postopkih za dokapitalizacijo družbe in vzpostavitev dolgoročno stabilnega poslovanja – predlog za obravnavo** |
| **1. Predlog sklepov vlade:** |
| Na podlagi 6. odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739), [55/17](http://www.uradni-list.si/1/objava.jsp?sop=2017-01-2521) in 163/22) je Vlada Republike Slovenije na … seji dne …. sprejela naslednji**S K L E P**1. Vlada Republike Slovenije se je seznanila s celovito informacijo o poslovanju in s strategijo za razvoj študentskega doma Korotan.
2. Vlada Republike Slovenije se je seznanila z okvirnim predlogom potrebnih dodatnih finančnih sredstev in soglaša, da Slovenski državni holding, d. d., izvede aktivnosti za dokapitalizacijo družbe in zagotovi dolgoročno upravljanje naložbe.
3. Vlada Republike Slovenije je Uradu Vlade Republike Slovenije za Slovence v zamejstvu in po svetu, Ministrstvu za visoko šolstvo, znanost in inovacije, Ministrstvu za gospodarstvo, turizem in šport, Ministrstvu za kulturo, Ministrstvu za kmetijstvo, gozdarstvo in prehrano in Ministrstvu za zunanje in evropske zadeve naložila, da znotraj limitov finančnih načrtov za prihodnja leta načrtujejo tudi pravice porabe za financiranje dejavnosti v študentskem domu Korotan, ki uresničujejo strateški interes Republike Slovenije z doseganjem ciljev na področjih podpore avtohtoni slovenski narodnostni skupnosti na avstrijskem Koroškem in Štajerskem, promocije slovenske znanosti, umetnosti in gospodarstva v sosednjih državah in krepitve dobrih bilateralnih odnosov med Republiko Slovenijo in Republiko Avstrijo.
4. Vlade Republike Slovenije je Uradu Vlade Republike Slovenije za Slovence v zamejstvu in po svetu naložila, da spremlja realizacijo prejšnje točke sklepa ter o tem letno poroča Vladi Republike Slovenije.

 Barbara Kolenko Helbl  GENERALNA SEKRETARKA VLADEPREJMEJO:1. Ministrstvo za visoko šolstvo, znanost in inovacije, Masarykova cesta 16, 1000 Ljubljana
2. Ministrstvo za zunanje in evropske zadeve, Prešernova cesta 25, 1000 Ljubljana
3. Ministrstvo za kulturo, Maistrova ulica 10, 1000 Ljubljana
4. Urad Vlade Republike Slovenije za Slovence v zamejstvu in po svetu, Erjavčeva cesta 15, 1000 Ljubljana
5. Ministrstvo za finance, Župančičeva 3, 1000 Ljubljana
6. Ministrstvo za kmetijstvo, gozdarstvo in prehrano, Dunajska c. 22, 1000 Ljubljana
7. Slovenski državni holding, d. d., Mala ulica 5, 1000 Ljubljana
8. Generalni sekretariat Vlade Republike Slovenije, Gregorčičeva ulica 20, 1000 Ljubljana
9. Služba Vlade Republike Slovenije za zakonodajo; Mestni trg 4, 1000 Ljubljana

Priloge:* Priloga 1: Predlog sklepa Vlade Republike Slovenije,
* Priloga 2: Informacija o poslovanju družbe Študentski dom Korotan in o predvidenih postopkih za dokapitalizacijo družbe in vzpostavitev dolgoročno stabilnega poslovanja,
* Priloga 3: Long term Financially Sustainable Strategy for Studentenheim Korotan GmbH, maj
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
|  |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Vladno gradivo je sestavljeno iz treh delov. Prvo del vsebuje informacijo Vladi Republike Slovenije o poslovanju in razvoju študentskega doma Korotan, Drugi del (sklep) se vlad seznani že z znanim dejstvom iz Letnega načrta upravljanja Kapitalskih naložb in sicer v povezavi z dokapitalizacijo Študentskega doma Korotan. V tretjem delu, v okviru obstoječih projektov/nalog Vlada Republike Slovenije naloži resornim ministrstvom, da v okviru svojih finančnih načrtov načrtujejo pravice porabe, ki bi omogočale financiranje družbe Korotan.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR: /**(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Vladno gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Pri pripravi predloga sklepa se v skladu z 7. odstavkom 9. člena Poslovnika Vlade RS javnost ne povabi k sodelovanju. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| **Vesna Humar** **DRŽAVNA SEKRETARKA** |

**Priloge:**

* Priloga 1: Predlog sklepa Vlade Republike Slovenije,
* Priloga 2: Informacija o poslovanju družbe Študentski dom Korotan in o predvidenih postopkih za dokapitalizacijo družbe in vzpostavitev dolgoročno stabilnega poslovanja,
* Priloga 3: Long term Financially Sustainable Strategy for Studentenheim Korotan GmbH, maj

PRILOGA 1: PREDLOG SKLEPA

Na podlagi 6. odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739), [55/17](http://www.uradni-list.si/1/objava.jsp?sop=2017-01-2521) V) je Vlada Republike Slovenije na … seji dne …. sprejela naslednji

**S K L E P**

1. Vlada Republike Slovenije se je seznanila s celovito informacijo o poslovanju in s strategijo za razvoj študentskega doma Korotan.
2. Vlada Republike Slovenije se je seznanila z okvirnim predlogom potrebnih dodatnih finančnih sredstev in soglaša, da Slovenski državni holding, d. d., izvede aktivnosti za dokapitalizacijo družbe in zagotovi dolgoročno upravljanje naložbe.
3. Vlada Republike Slovenije je Uradu Vlade Republike Slovenije za Slovence v zamejstvu in po svetu, Ministrstvu za visoko šolstvo, znanost in inovacije, Ministrstvu za gospodarstvo, turizem in šport, Ministrstvu za kulturo, Ministrstvu za kmetijstvo, gozdarstvo in prehrano in Ministrstvu za zunanje in evropske zadeve naložila, da znotraj limitov finančnih načrtov za prihodnja leta načrtujejo tudi pravice porabe za financiranje dejavnosti v študentskem domu Korotan, ki uresničujejo strateški interes Republike Slovenije z doseganjem ciljev na področjih podpore avtohtoni slovenski narodnostni skupnosti na avstrijskem Koroškem in Štajerskem, promocije slovenske znanosti, umetnosti in gospodarstva v sosednjih državah in krepitve dobrih bilateralnih odnosov med Republiko Slovenijo in Republiko Avstrijo.
4. Vlade Republike Slovenije je Uradu Vlade Republike Slovenije za Slovence v zamejstvu in po svetu naložila, da spremlja realizacijo prejšnje točke sklepa ter o tem letno poroča Vladi Republike Slovenije.

 Barbara Kolenko Helbl

 GENERALNA SEKRETARKA VLADE

PREJMEJO:

1. Ministrstvo za visoko šolstvo, znanost in inovacije, Masarykova cesta 16, 1000 Ljubljana
2. Ministrstvo za zunanje in evropske zadeve, Prešernova cesta 25, 1000 Ljubljana
3. Ministrstvo za kulturo, Maistrova ulica 10, 1000 Ljubljana
4. Urad Vlade Republike Slovenije za Slovence v zamejstvu in po svetu, Erjavčeva cesta 15, 1000 Ljubljana
5. Ministrstvo za finance, Župančičeva 3, 1000 Ljubljana
6. Ministrstvo za kmetijstvo, gozdarstvo in prehrano, Dunajska c. 22, 1000 Ljubljana
7. Slovenski državni holding, d. d., Mala ulica 5, 1000 Ljubljana
8. Generalni sekretariat Vlade Republike Slovenije, Gregorčičeva ulica 20, 1000 Ljubljana
9. Služba Vlade Republike Slovenije za zakonodajo, Mestni trg 4, 1000

PRILOGA 2: INFORMACIJA

**Informacija o poslovanju družbe Študentski dom Korotan in o predvidenih postopkih za dokapitalizacijo družbe in vzpostavitev dolgoročno stabilnega poslovanja**

Študentski dom Korotan je ustanova, ki na Dunaju ponuja namestitev slovenskim študentom. Je prizorišče dogodkov in programov, povezanih s slovenskim jezikom in kulturo. Zaradi ponavljajoče se izgube iz poslovanja in neizogibno potrebnih investicij v stavbo je potrebna dolgoročna strategija upravljanja s stavbo, ki vključuje dokapitalizacijo.

Stališče Urada Republike Slovenije za Slovence v zamejstvu in po svetu (v nadaljevanju: Urad za Slovence v zamejstvu in po svetu), Ministrstva za visoko šolstvo, znanost in inovacije, Ministrstva za kulturo in Ministrstva za zunanje in evropske zadeve je, da je Korotan za Republiko Slovenijo strateškega pomena. Promocija slovenske kulture, znanosti in gospodarstva v glavnem mestu Republike Avstrije kot eni izmed evropskih metropol, ki sodi med najbolj dejavne in hitro rastoče na kontinentu, je ključnega pomena za mednarodni ugled Republike Slovenije, za dvostranske odnose med sosednjima državama ter še posebej za moč in položaj slovenske manjšine v Avstriji.

Minister za Slovence v zamejstvu in po svetu je avgusta 2022 imenoval medresorsko delovno skupino Korotan, ki jo sestavljajo predstavniki Urada za Slovence v zamejstvu in po svetu, Ministrstva za zunanje in evropske zadeve, Ministrstva za finance, Ministrstva za visoko šolstvo, znanost in inovacije, Ministrstva za kulturo in Službe vlade za zakonodajo. V tej sestavi je pripravila razčlenjeno definicijo strateškega interesa Republike Slovenije v Korotanu.

**Vloga Republike Slovenije pri upravljanju in financiranju dejavnosti v Študentskem domu Korotan**

Republika Slovenija je edina ustanoviteljica družbe Študentski dom Korotan (Studentenheim Korotan), ki je pravna oseba zasebnega prava, ustanovljena po avstrijskem pravu v pravnoorganizacijski obliki družbe z omejeno odgovornostjo (GmbH) s sedežem na Dunaju. Po trenutno veljavnem aktu o ustanovitvi zasleduje izključno in neposredno splošnokoristne namene v smislu avstrijskega Zakona o pobiranju zveznih dajatev, njen namen pa je promocija slovenske umetnosti, kulture, izobraževanja in znanosti ter zagotavljanje nastanitev za študente iz Republike Slovenije, zamejstva in izseljenstva. Status družbe, ki deluje s splošnokoristnimi nameni, družbi dopušča opravljanje dopolnilne hotelske dejavnosti do največ 47 % celotne površine stavbe. Družba je lastnica nepremičnine na naslovu Albertgasse 48 na Dunaju. Na 2.314 m2 površine v šestih nadstropjih delujeta:

* študentski dom s 36 sobami, kar je primarna dejavnost družbe in razlog za oblikovanje ustanove v letu 1966;
* hotel s 24 sobami.

Vse naloge, povezane z upravljanjem študentskega doma pa na podlagi upravljavske pogodbe, ki velja do 30. 6. 2023, opravlja Mohorjeva družba v Celovcu. S kapitalsko naložbo v imenu in za račun Republike Slovenije kot ustanoviteljice in edine družbenice upravlja Slovenski državni holding, d. d. (SDH).

Korotan deluje tudi kot slovenski kulturni center na Dunaju, namenjen predstavitvam za krepitev slovenskega jezika in kulture znotraj slovenske skupnosti na Dunaju. Iz proračuna Republike Slovenije se kontinuirano financirajo dejavnosti slovenskih društev in ustanov na Dunaju, ki se deloma izvajajo tudi v Korotanu.

|  |  |  |
| --- | --- | --- |
| **Društvo/ustanova** | **Dodeljena sredstva v 2022** | **Vir**  |
| Slovenski inštitut na Dunaju  | 3.500 | USZS |
| Društvo slovenski dvojezični vrtec  | 4.200 | USZS |
| Klub slovenskih študentk in študentov na Dunaju  | 3.200 | USZS |
| Slovenski center Korotan | 5.000 | USZS |
| Slovenska iniciativa Dunaj | 4.200 | USZS |
| V sodelovanju s Slovenskim kulturno informacijskim centrom se na letni ravni izvede do 5 kulturnih dogodkov | 10.000 | MK in MZEZ |

Republika Slovenija sistemsko financira tudi Mohorjevo družbo. Finančna sredstva zajemajo sofinanciranje celovite dejavnosti družbe na področju kulture, predšolske vzgoje, osnovnega in srednjega šolstva ter vključujejo tako financiranje programskih dejavnosti kot naložb v infrastrukturo.

|  |  |  |  |
| --- | --- | --- | --- |
| **Namen v EUR** | **2021** | **2022** | **Vir** |
| Založba |  36.900,00  |  39.600,00  | USZS |
| Knjigarna |  9.000,00  |  9.300,00  | USZS |
| Ljudska šola |  7.200,00  |  7.200,00  | USZS |
| Otroški vrtec |  1.500,00  |  1.500,00  | USZS |
| Otroške jasli |  1.000,00  |  9.000,00  | USZS |
| Dvojezične jasli na Zilji  |  -  |  45.600,00  | USZS |
| Revija Karavanke |  1.950,00  |  2.000,00  | USZS |
| Slomškov dom in varstvo |  101.400,00  |  101.400,00  | USZS |
| Izgradnja podstrešja Slomškove hiše |  35.500,00  |  -  | USZS |
| **Skupaj** |  **196.471,00**  |  **217.622,00 €**  |  |

**Poslovanje družbe Studentenheim Korotan GMBH**

Zaradi negativnega poslovnega izida in z namenom, da se ohrani dejavnost, za katero je bilo že takrat sklenjeno, da je strateškega pomena, je Republika Slovenija leta 2009 od Mohorjeve družbe v Celovcu odkupila stavbo študentskega doma za kupnino, ki je znašala 5 milijonov EUR. Po obdobju relativno pozitivnega poslovanja (negativno poslovanje, vendar pozitiven denarni tok) je Korotan spet zašel v finančne težave, ki so deloma posledica upada prihodkov v obdobju pandemije koronavirusne bolezni. Poudarki iz izkaza poslovnega izida in bilance stanja v zadnjih šestih letih so predstavljeni v spodnji tabeli:

|  |
| --- |
| Podatki o poslovanju Korotan Studentenheim, vir: SDH, v EUR |
|   | 2017 | 2018 | 2019 | 2020 | 2021 | ocena 2022  |
| Čisti prihodki od prodaje |  639.871 |  719.093  |  808.320  |  352.693  |  440.612  |  614.938 |
| Čisti poslovni izid | - 207.000  | - 192.329  | - 159.213  | - 327.680 | - 190.876 | - 162.254 |
| Celotna sredstva |  4.224.691  |  4.033.141 |  3.863.182  |  3.667.353 |  3.401.268  |  3.247.334  |
| Kapital  |  3.830.962  |  3.638.633  |  3.479.420 |  3.151.740  |  2.960.864  |  2.784.420  |

Če izključimo obdobje pandemije, je družba ob visokih stroških amortizacije ustvarjala negativni poslovni izid, ohranjala pa pozitivni denarni tok. Ocenjeni čisti prihodki od prodaje so bili v letu 2022 na ravni načrtovanih (ocenjeni prihodki iz naslova oddaje študentskih sob so bili v letu 2022 za 7 % nižji od načrtovanih, v povprečju je bilo v Korotanu v letu 2022 37 študentov, v preteklih letih pa med 41 in 43; ocenjeni prihodki iz naslova hotelske dejavnosti v letu 2022 so za 4,4 % presegli načrtovane prihodke leta 2022). Ocenjen izid iz poslovanja pred amortizacijo (EBITDA) v letu 2022 je zaradi odloga izvedbe del, ki zagotavljajo tehnično brezhibnost stavbe, pozitiven in znaša 45 tisoč EUR. Akumulirana ocenjena izguba presega polovico osnovnega kapitala, kar vodi v kapitalsko neustreznost in insolventnost družbe.

**Dolgoročna strategija**

SDH je kot upravljalec naročil izdelavo dolgoročne strategije družbe (Long Term Financially Sustainable Strategy for Studentenheim Korotan GmbH, avtor BlueRock Consulting, 20. 5. 2021), ki predvideva tri scenarije. Ekonomsko optimalni scenarij bi bil izstop iz družbe, vendar ta scenarij ne ustreza dolgoročni viziji lastnika, ki v Korotanu vidi strateški interes Republike Slovenije. Vlada Republike Slovenije je ta strateški interes potrdila s sklepom 6000-2/2022/4 z dne 16. 2. 2022, s katerim je SDH-ju naročila revizijo dolgoročne strategije, ki bi vključevala izvajanje dejavnosti slovenskega vrtca v stavbi. Po preučitvi revidirane strategije je Medresorska delovna skupina presodila, da bi bila selitev dvojezičnega vrtca v stavbo negospodarna in da je dejavnost vrtca težko združljiva z obstoječimi dejavnostmi v stavbi. Zato je prevladalo priporočilo, naj se postopki za zagotovitev dolgoročno stabilnega poslovanja družbe Korotan izvedejo po scenariju B (Build – graditi) prvotne strategije z dne 20. 5. 2021, ki predvideva finančni vložek lastnika v višini 1,6 milijona EUR (stalne cene iz leta 2021, dokapitalizacija v letu 2021).[[1]](#footnote-1) S tem bi bila družbi sicer zagotovljena dolgoročna finančna vzdržnost, vendar pa zaradi omejitev, ki izvirajo iz nezmožnosti doseganja ekonomije obsega in specifičnih lastnosti nepremičnine, družba najverjetneje ne bo zmogla ustvarjati večjih donosov oziroma stopenj dobičkonosnosti.

**Strategija predvideva naslednje ukrepe:**

* obnova in modernizacija sob in skupnih prostorov;
* zagotovitev poslovanja v skladu s tehničnimi predpisi in varnostnimi standardi;
* kapitalska sanacija družbe;
* povečanje učinkovitosti upravljanja;
* repozicioniranje blagovne znamke Korotan na trgu;
* pridobitev oziroma okrepitev sistemskega javnofinančnega vira za subvencioniranje dejavnosti v Korotanu,

**ki naj bi imeli naslednje učinke:**

* dvig prihodkov od oddajanja hotelskih namestitev kot posledica naložb v modernizacijo sob (prihodki v tem trenutku negativno odstopajo od prihodkov primerljivih hotelskih ponudnikov);
* dvig prihodkov od oddajanja študentskih namestitev (prihodki v tem trenutku negativno odstopajo od prihodkov primerljivih zasebnih ponudnikov);
* novi tržni prihodki (bar, restavracija);
* novi javnofinančni prihodki (sistemsko financiranje dejavnosti iz več javnofinančnih virov);
* zmanjšanje stroškov (predvsem stroškov dela) kot posledica prenove modela upravljanja;
* minimalni pozitivni poslovni izid kot posledico vseh zgoraj naštetih učinkov.

Ob finančnem vložku v zagotovitev kapitalske ustreznosti družbe ter v obnovo in nadgradnjo nepremičnine je ključna predvsem prenova modela upravljanja, torej zagotovitev vodstva, ki bo pripravilo in izvajalo s strategijo skladen poslovni načrt,

**Razčlenitev predvidenega vložka Republike Slovenije v petletnem obdobju (2021 – 2025) glede na strategijo**

|  |  |  |
| --- | --- | --- |
| **Poseg** | **Opis**  | **Delež v celotnem znesku (v %)** |
| Vložek v nepremičnino  | Obnova sob | 18 |
|  | Obnova skupnih prostorov | 19 |
|  | Posegi za doseganje varnostnih standardov | 33 |
| Znižanje dolga na vzdržno raven | Zagotovitev kapitalske ustreznosti  | 13 |
| Pokrivanje izgube iz poslovanja | 7 |
| Blagovna znamka  | Trženje, digitalna identiteta  | 5 |
| Subvencioniranje  | Financiranje dejavnosti v javnem interesu | 5 |

Letni načrt upravljanja kapitalskih naložb za leto 2023, h kateremu je vlada dala soglasje 16. 2. 2023, predvideva dva scenarija. Scenarij A je oblikovan za primer, da bo Vlada Republike Slovenije do 28. 2. 2023 sprejela strateške usmeritve za družbo ter zagotovila dodatna finančna sredstva za njihovo uresničitev ali sprejela drugo odločitev v zvezi z upravljanjem te naložbe. S scenarijem A so skladno z revizijo dolgoročne strategije Korotana predvidena dodatna finančna sredstva v višini 1,8 mio EUR. Če Vlada Republike Slovenije strateških usmeritev v predvidenem roku ne bo sprejela, bo SDH začel z izvedbo drugih potrebnih aktivnosti (scenarij B), kar lahko pomeni tudi prodajo nepremičnine/naložbe.

Izhodišča SDH za spremembe Strategije upravljanja kapitalskih naložb države predvidevajo prekvalifikacijo naložbe iz portfeljske v strateško in zagotovitev sistemskih virov financiranja za uresničevanje strateških usmeritev družbe.

**Definicija in uresničevanje strateškega interesa Republike Slovenije**

Ohranitev Korotana zahteva redno financiranje tistega dela dejavnosti v stavbi, ki niso tržne. Strategija predvideva, da so za uresničitev ciljev potrebna sredstva v višini 15.000 do 20.000 EUR na letni ravni. Ker gre za raznovrstne dejavnosti v tujini, se ustvarja precedenčna situacija, za katero je treba poiskati specifične rešitve. Te so lahko zgolj in samo medresorske, saj zaradi raznovrstnosti in specifičnosti dejavnosti nobeden od resorjev ne more samostojno prevzeti financiranja dejavnosti Korotana.

Medresorska skupina, ki jo je avgusta 2022 imenoval Minister za Slovence v zamejstvu in po svetu, je strateški interes Republike Slovenije opredelila na treh področjih:

- Podpora avtohtoni slovenski narodnostni skupnosti na avstrijskem Koroškem in Štajerskem;

- Promocija slovenske znanosti, umetnosti in gospodarstva v sosednjih državah;

- Krepitev dobrih bilateralnih odnosov med Republiko Slovenijo in Republiko Avstrijo

Na vseh področjih je opredelila operativne cilje in dejavnosti, izvedljive v Študentskem domu Korotan, ter pravno podlago. Vključena ministrstva bodo sklenila dogovor, ki bo določil način in dinamiko financiranja dejavnosti, kot jih določa tabelarični prikaz.

|  |  |  |  |  |
| --- | --- | --- | --- | --- |
| **Strateški cilj**  | **Operativni cilji**  | **Dejavnosti v Korotanu**  | **Pravna podlaga**  | **Nosilec** |
| **Podpora avtohtoni slovenski skupnosti v Avstriji**  | Podpora študentom, pripadnikom slovenske avtohtone narodnostne skupnosti na Koroškem in Štajerskem  | Subvencionirano bivanje, dejavnosti študentskih klubov, druženje, izmenjava dobrih praks, tutorstvo  | Zakon o odnosih Republike Slovenije s Slovenci zunaj njenih meja  | USZS |
| Promocija kulturnih dejavnosti slovenske narodnostne skupnosti v prestolnici Republike Avstrije  | Koncerti, razstave, literarni večeri in drugi kulturni dogodki  | Zakon o odnosih Republike Slovenije s Slovenci zunaj njenih meja  | USZS |
| Podpora prizadevanjem za krepitev in širitev pravic slovenske manjšine v Avstriji  | Dogodki na temo uveljavljanja manjšinskih pravic | Zakon o zunanjih zadevah  | MZEZ |
| **Promocija slovenske kulture, znanosti in gospodarstva v sosednjih državah**  | Promocija slovenske kulture  | Koncerti, razstave, literarni večeri in drugi kulturni dogodki  | Zakon o uresničevanju javnega interesa v kulturi  | MK |
| Promocija slovenske znanosti  | Predavanja , predstavitve slovenskih raziskovalcev ter raziskovalnih in visokošolskih ustanov  | Strategija internacionalizacije visokega šolstva in znanosti v Republiki Sloveniji do 2030  | MVZI |
| Promocija Slovenije kot turistične destinacije  | Razdeljevanje promocijskega gradiva, Interaktivni zaslon s promocijskimi vsebinami v skupnih prostorih  | Zakon o spodbujanju razvoja turizma  | MGTŠ |
| Promocija slovenskega jezika  | Vidna grafična dvojezičnost v stavbi in dvojezičnost na dogodkih  | Zakon o odnosih Republike Slovenije s Slovenci zunaj njenih meja  | USZS |
| Promocija slovenske kulinarične in etnološke dediščine  | Kulinarični dogodki, pogostitve | Zakon o spodbujanju razvoja turizma  | MGTŠ, MKGP |
| Povečanje števila tujih študentov na slovenskih visokošolskih ustanovah  | Slovenski informativni dan, kontinuirano razdeljevanje promocijskega gradiva  | Strategija internacionalizacije visokega šolstva in znanosti v Republiki Sloveniji do 2030  | MVZI |
|  | Spodbujanje izmenjave znotraj evropskega akademskega prostora  | Okrogle mize, razprave, simpoziji  | Strategija internacionalizacije visokega šolstva in znanosti v Republiki Sloveniji do 2031 | MVZI |
| **Krepitev dobrih bilateralnih odnosov med Republiko Slovenijo in Republiko Avstrijo**  | Vzpodbujanje sodelovanja med sorodnimi nosilci dejavnosti na področju kulture in izobraževanja  | Skupni dogodki nosilcev dejavnosti s sedežem v Avstriji in sedežem v Sloveniji | Strategija zunanje politike Republike Slovenije  | MZEZ |
| Izmenjava informacij in primerov dobrih praks  | Sprejemi, neformalna srečanja, mreženje  | Strategija zunanje politike Republike Slovenije  | MZEZ |

1. Pri opredelitvi končne višine dodatnih finančnih virov je z ozirom na Strategijo iz leta 2021 potrebno upoštevati časovni zamik pri dejanski dodelitvi sredstev ter spremenjene razmere na trgu. [↑](#footnote-ref-1)